Tania Oktaviani Kusumah

**Tania Oktaviani Kusumah** yaiku salah sawijining pamain badminton saka Indonésia. Dhèwèké lair ing Bandung, Jawa Kulon tanggal 13 Oktober 1998. Tania main ing nomer gandha putri lan gandha campuran ing sedawané kariré tumeka saikilan asale saka klub Mutiara Cardinal Bandung kang sadurungé mèlu klub PB. Djarum. Tania milih dadi pamain badminton jalaran saka krentegé dhéwé, pamain kang migunakaké tangan tengen kasebut lumebu klub PB Djarum ing taun 2010. Pamain kang duwèni kareman dolanan, nglangi, lan badminton kasebut seneng mangan mi dadak lan panganan saka Itali kang arané *pizza*. Dhèwèké ngaku minangka dadi pandhemene artis internasional yaiku Justin Bieber, lan duwèni tokoh tuladha sapepadha pamain badminton kang naté nggayuh medhali emas Olimpiadhe Barcelona taun 1992, yaiku Susi Susanti. Tania uga duwé gegayuhan pengin dadi pamain badminton rangking siji sadonya.

## Karir 
### Yunior 
Saka isih cilik utawa tingkat yunior, Tania wis kulina mèlu tetandhingan wiwit kang kajuwaraan cilik tekan kejuwaraan gedhe. Salah siji tetandhingan kang dianggep paling nyenengake yaiku ing kajuwaraan Piala Gubernur Semarang kang kasil ngalahaké Wulan Cahya Utami Suko Putri, déné tetandhingan kang paling gawé getun yaiku kajuwaraan BM 77 kang dhèwèké kasil dikalahake déning Stela Monica. Saben atlet mesthi baé duwèni mungsuh kang kaanggep paling abot, mungsuhé paling abot Tania yaiku Silvi Wulandari lan Putri Ayu ska klub SGS Elektrik.

### Sènior 
Ing tingkat sènior, sawisé mentas saka kajuwaraan-kajuwaraan tingkat lokal lan internasional. Tania bisa lumebu ing Pelatnas PBSI kang mapan ana Cipayung. Ngancik status dadi pemain sènior déning PBSI wiwit digladhi lan dimèlokaké turnamèn kang luwih manjila jalaran lumebu turnamèn taunan kang dianakaké déning BWF. Ing kéne PBSI miwit pasang-copot mitra mainé Tania kang mèlu nomer gandha putri lan gandha campuran.

## Mitra 
Juru latih gandha PBSI yaiku Richard Mainaky duwé gati supaya ngracik pamain badminton Indonésia bisa nggayuh prestasi kang bisa gawé bombong nagara, dadi wis bab kang lumrah yèn pamain badminton nomer gandha asring gonta-ganti mitra main ing lapangan.

### Gandha putri 
* Vania Arianti Sukoco (rangking 49 BWF lan 61 BWF Tur Donya).
* Maretha Dea Giovani (rangking 126 BWF).
* Nisak Puji Lestari (rangking 159 BWF).
* Virni Putri (rangking 815 BWF).
* Della Destiara Haris (rangking 64 BWF lan 29 BWF Tur Donya).
* Ni Ketut Mahadewi Istarani (rangking 81 BWF lan 50 BWF Tur Donya).

### Gandha campuran 
* Calvin Kristanto (rangking 1017 BWF).
* Andika Ramadiansyah (rangking 583 BWF).

## Tetandhingan BWF 
* Tingkat Dewasa

## Bebungah 
* Juwara BWF Tour Super 100 *Russian Open* Taun 2019 (Gandha Putri).
* Juwara Indonesia *International Challenge* Taun 2018 (Gandha Putri).
* Juwara Kajuaraan Nasional (Kejurnas) Taun 2017(Gandha Dewasa Putri).
* Juwara Djarum Sirnas Yogyakarta Taun 2015 (Gandha Taruna Putri).
* Juwara Malaysia *Junior International* Taun 2015 (Gandha Putri).
* Juwara Djarum Sirkuit Nasional (Sirnas) Padhang Taun 2014 (Gandha *Remaja* Putri).
* Juwara Djarum Sirnas Jatim Taun 2013 (Gandha *Pemula* Putri).
* Juwara Piala Sinar Mutiara Taun 2013 (Tunggal *Pemula* Putri).
* Juwara Walikota Cilegon *Open* Taun 2013 (Tunggal *Pemula* Putri).
* Juwara 1 Piala Gubernur Semarang.

## Uga Delengen 
*Lilyana Natsir
*Nitya Krishinda Mahèswari
* Vita Marissa
*Winny Oktavina Kandow

## Rujukan